CELEX: 62010CA0295
Language: da
Date: 2011-09-22 00:00:00
Title: Sag C-295/10: Domstolens dom (Fjerde Afdeling) af 22. september 2011 — Genovaitė Valčiukienė, Julija Pekelienė, Lietuvos žaliųjų judėjimas, Petras Girinskis og Laurynas Arimantas Lašas mod Pakruojo rajono savivaldybės, Šiaulių visuomenės sveikatos centras og Šiaulių regiono aplinkos apsaugos departamentas (anmodning om præjudiciel afgørelse fra Lietuvos vyriausiasis administracinis teismas — Litauen) (Direktiv 2001/42/EF — vurdering af bestemte planers og programmers indvirkning på miljøet — planer, der fastlægger anvendelsen af mindre områder på lokalt plan — artikel 3, stk. 3 — dokumenter vedrørende fysisk planlægning på lokalt plan, der kun omtaler en enkelt genstand for økonomisk aktivitet — vurdering i henhold til direktiv 2001/42/EF udelukket i national ret — medlemsstaternes skøn — artikel 3, stk. 5 — sammenhæng med direktiv 85/337/EØF — artikel 11, stk. 1 og 2, i direktiv 2001/42/EF)

12.11.2011   
            
            
               DA
            
            
               Den Europæiske Unions Tidende
            
            
               C 331/5
            
         Domstolens dom (Fjerde Afdeling) af 22. september 2011 — Genovaitė Valčiukienė, Julija Pekelienė, Lietuvos žaliųjų judėjimas, Petras Girinskis og Laurynas Arimantas Lašas mod Pakruojo rajono savivaldybės, Šiaulių visuomenės sveikatos centras og Šiaulių regiono aplinkos apsaugos departamentas (anmodning om præjudiciel afgørelse fra Lietuvos vyriausiasis administracinis teismas — Litauen)
   (Sag C-295/10) (1)
   
   (Direktiv 2001/42/EF - vurdering af bestemte planers og programmers indvirkning på miljøet - planer, der fastlægger anvendelsen af mindre områder på lokalt plan - artikel 3, stk. 3 - dokumenter vedrørende fysisk planlægning på lokalt plan, der kun omtaler en enkelt genstand for økonomisk aktivitet - vurdering i henhold til direktiv 2001/42/EF udelukket i national ret - medlemsstaternes skøn - artikel 3, stk. 5 - sammenhæng med direktiv 85/337/EØF - artikel 11, stk. 1 og 2, i direktiv 2001/42/EF)
   2011/C 331/07
   Processprog: litauisk
   
      Den forelæggende ret
   
   Lietuvos vyriausiasis administracinis teismas
   
      Parter i hovedsagen
   
   
      Sagsøgere: Genovaitė Valčiukienė, Julija Pekelienė, Lietuvos žaliųjų judėjimas, Petras Girinskis og Laurynas Arimantas Lašas
   
      Sagsøgte: Pakruojo rajono savivaldybės, Šiaulių visuomenės sveikatos centras og Šiaulių regiono aplinkos apsaugos departamentas
   
      Procesdeltagere: Sofita UAB, Oltas UAB, Šiaulių apskrities viršininko administracija, Rimvydas Gasparavičius og Rimantas Pašakinskas
   
      Sagens genstand
   
   Anmodning om præjudiciel afgørelse — Lietuvos vyriausiasis administracinis teismas — fortolkning af artikel 3 og 11 i Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet (EFT L 197, s. 30) og af Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40) — spørgsmål om hvorvidt der skal foretages en vurdering eller ej i henhold til direktiv 2001/42/EF efter at der er foretaget en vurdering i henhold til direktiv 85/337/EØF — national lovgivning, hvorefter der på lokalt plan ikke skal foretages en strategisk vurdering af indvirkningen på miljøet af planer for fysisk planlægning, når disse planer kun vedrører en enkelt form for økonomisk aktivitet
   
      Konklusion
   
   
               1)
            
            
               Artikel 3, stk. 5, i Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet, sammenholdt med direktivets artikel 3, stk. 3, skal fortolkes således, at den er til hinder for en national ordning som den i hovedsagen omhandlede, der så generelt og uden en konkret undersøgelse i hvert enkelt tilfælde fastsætter, at der kun gennemføres en vurdering i medfør af nævnte direktiv, når planerne for anvendelsen af mindre områder på lokalt plan kun omtaler en enkelt genstand for økonomisk aktivitet.
            
         
               2)
            
            
               Artikel 11, stk. 1 og 2, i direktiv 2001/42 skal fortolkes således, at en miljøvurdering foretaget i henhold til Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997, ikke fritager for forpligtelsen til at foretage en sådan vurdering i medfør af direktiv 2001/42. Det tilkommer imidlertid den forelæggende ret at efterprøve, om en vurdering foretaget i henhold til direktiv 85/337, med senere ændringer, kan anses for et udtryk for en koordineret eller fælles procedure, og om den dækker alle kravene i direktiv 2001/42. Hvis dette skulle vise sig at være tilfældet, foreligger der således ikke længere en pligt til at foretage en ny vurdering i medfør af sidstnævnte direktiv.
            
         
               3)
            
            
               Artikel 11, stk. 2, i direktiv 2001/42 skal fortolkes således, at den ikke forpligter medlemsstaterne til i deres nationale retsorden at fastsætte koordinerede eller fælles procedurer, der opfylder kravene i direktiv 2001/42 og 85/337, med senere ændringer.
            
         
      (1)  EUT C 221 af 14.8.2010.